laion/Wikipedia-Exotic huggingface dataset:
ফুলপতি নৃত্য

ভারতের মালওয়া অঞ্চলের এক বিশেষ লোকনৃত্যশৈলী হল ফুলপতি নৃত্য। অবিবাহিত মেয়েরা এই নৃত্য পরিবেশন করে। হোলি উপলক্ষে এই নৃত্য পরিবেশন করা হয়। এই লোকনৃত্য ভারতের মধ্যপ্রদেশের মালওয়া অঞ্চলে অত্যন্ত জনপ্রিয়। এই নৃত্য পরিবেশনকালে নর্তকীরা অত্যন্ত রঙিন পোশাক এবং সুন্দর অলঙ্কার পরিধান করা হয়। নৃত্যশৈলীর মূল উদ্দেশ্য হল অবিবাহিত মহিলাদের ধুমধাম করে 'হোলি' উৎসব উদযাপনের সুযোগ করে দেওয়া। গ্রামাঞ্চল ছাড়া মফস্বল এলাকাতেও এই নৃত্যের চল আছে। মূলত মধ্যপ্রদেশের মালওয়া অঞ্চলের অবিবাহিত মহিলাদের ধুমধাম করে হোলির উৎসব উদযাপন করার সুযোগ দেওয়ার জন্য এই নৃত্যের উৎপত্তি হয়েছিল। ফুলপতি লোকনৃত্য মধ্যপ্রদেশের দশাইন উৎসবের সাথে জড়িত যা পনেরো দিন ধরে পালিত হয়। এই উৎসবের সপ্তম দিনকে বলা হয় ফুলপতি যা উৎসবের সবচেয়ে শুভ দিন হিসাবে বিবেচিত। উৎসবের সময় আয়োজিত পদযাত্রা একটি সামাজিক সমাবেশে পরিণত হয় যেখানে লোকেরা একে অপরের সাথে দেখা করে এবং পরস্পরকে শুভেচ্ছা জানায়। এই নৃত্য পরিবেশন করার সময় অবিবাহিত মেয়েরা প্রার্থনা করে যেন মা প্রকৃতি তাদের পরিবারকে সর্বদা দুঃখ থেকে মুক্ত রাখে। এছাড়াও তারা মনোমত জীবনসংগী পাওয়ার প্রার্থনা জানায়। নর্তকীরা রঙিন পোশাক এবং সুন্দর গয়না পরে। তারা দোপাট্টা দিয়ে মাথা ঢেকে রাখে। অবিবাহিত মেয়েরা ঐতিহ্যবাহী গহনা যেমন চুড়ি, হার, নুপুর ইত্যাদি পরে। সৌন্দর্য ফুটিয়ে তুলতে তারা মুখে হালকা রূপটান করে। ফুলপতির প্রধান যন্ত্র ঢোল। যতক্ষণ ঢোল বাজানো হবে ততক্ষণ নর্তকী তার পা থামাতে পারবেনা। ফুলপতি নাচ পরিদর্শনের জন্য বিশেষ অনুষ্ঠান আয়োজন করা হয়। ভারতের মধ্যপ্রদেশের মালওয়া অঞ্চলে এই নাচ সুপরিচিত। "Phulpati Dance in India"। india9 (ইংরেজি ভাষায়)। ৩১ জুলাই ২০১৪।  "PHULPATI DANCE- MADHYA PRADESH"।  "Phulpati Dance of Madhya Pradesh"।
ম্যাথিউ শর্ট

ম্যাথিউ ভেরি "ম্যাট" উইলিয়াম শর্ট (জন্ম ৮ নভেম্বর ১৯৯৫) একজন অস্ট্রেলিয়ান ক্রিকেটার। তিনি অস্ট্রেলিয়ান ঘরোয়া ক্রিকেটে ভিক্টোরিয়ার প্রতিনিধিত্ব করেন এবং বিগ ব্যাশ লীগে (বিবিএল) অ্যাডিলেড স্ট্রাইকার্সের হয়ে খেলেন। এর আগে তিনি মেলবোর্ন রেনিগেডসের হয়ে খেলেছেন। ২০১৪ সালে অস্ট্রেলিয়া এ টিম চারদেশীয় সিরিজের অংশ হিসাবে দক্ষিণ আফ্রিকা এ এর বিপক্ষে অস্ট্রেলিয়া জাতীয় পারফরম্যান্স স্কোয়াডের হয়ে ২০ জুলাই ২০১৪ তারিখে শর্ট তার একদিনের ক্রিকেটে অভিষেক হয়। ২৯ অক্টোবর ২০১৫ তারিখে নিউজিল্যান্ডের অস্ট্রেলিয়া সফরের অংশ হিসেবে নিউজিল্যান্ডের বিপক্ষে একটি সফর ম্যাচে ক্রিকেট অস্ট্রেলিয়া একাদশের হয়ে প্রথম-শ্রেণীর ক্রিকেটে অভিষেক হয়। তিনি ২০১৭ সালের নভেম্বরের মাঝামাঝি সময়ে টাউনসভিলে ইংল্যান্ডের বিরুদ্ধে একটি সফর ম্যাচে ক্রিকেট অস্ট্রেলিয়া একাদশের হয়ে খেলে তার প্রথম প্রথম-শ্রেণীর সেঞ্চুরি করেন, প্রথম ইনিংসে ৫১ রান করেন এবং তারপরে দ্বিতীয়টিতে অপরাজিত ১৩৪ রান করেন। বল হাতে তিনিও নেন ৪/১০৩। ২০২৩ সালের মার্চ মাসে, জনি বেয়ারস্টোর ইনজুরির বদলি হিসেবে ২০২৩ ইন্ডিয়ান প্রিমিয়ার লিগের জন্য পাঞ্জাব কিংস তাকে নিয়ে আসে। "Players: Matthew Short"। ESPNCricInfo। সংগ্রহের তারিখ ১২ নভেম্বর ২০১৭।  "Scorecard: 2nd Match: National Performance Squad v South Africa A, at Palmerston, on 20 July 2014"। ESPNcricinfo। সংগ্রহের তারিখ ২৬ আগস্ট ২০১৪।  "Scorecard: New Zealand tour of Australia, Tour Match: Cricket Australia XI v New Zealanders at Sydney, Oct 29–31, 2015"। ESPN Cricinfo। সংগ্রহের তারিখ ৫ অক্টোবর ২০১৫।  "Scorecard: Tour Match, England tour of Australia and New Zealand at Townsville, Nov 15–18, 2017"। ESPN Cricinfo। সংগ্রহের তারিখ ১৮ নভেম্বর ২০১৭।  "Matthew Short joins Punjab Kings; Sandeep Sharma signed by Rajasthan Royals"। IPL (ইংরেজি ভাষায়)। সংগ্রহের তারিখ ২০২৩-০৩-২৭।  ক্রিকেটআর্কাইভে ম্যাথিউ শর্ট (সদস্যতা প্রয়োজনীয়) (ইংরেজি) ইএসপিএনক্রিকইনফোতে ম্যাথিউ শর্ট (ইংরেজি)
মুহাম্মদ আল-জাহির বিআমরিল্লাহ

আবুল-নাসর মুহাম্মাদ আল-জাহির বি আমরিল্লাহ ইবনে আহমদ আল-নাসের ( ১১৭৯ - ১২২৬ খ্রিস্টা.) হলেন পঁয়ত্রিশতম আব্বাসী খলিফা, যিনি ১২২৫ সাল থেকে ১২২৬ খ্রিস্টাব্দ পর্যন্ত বাগদাদ শাসন করেন। তিনি তার পিতা আল-নাসের লি-দিনিল্লাহর পর ক্ষমতা গ্রহণ করেন। যখন তার পিতার বয়স রায়ান্ন বছর ছিল , তখনই জাহির তার পিতার চেয়ে বেশি পরিমিতভাবে শাসন করার চেষ্টা করেছিলেন এবং সেই কারণে তিনি কর কমিয়েছিলেন এবং একটি শক্তিশালী সেনাবাহিনী তৈরি করেছিলেন। ইবনুল আসির তার সম্পর্কে বলেন: আল-জাহির যখন খিলাফতে নিযুক্ত হন, তখন দীর্ঘ দুই যুগের চেয়ে বেশি সময় ধরে অবহেলিত সুন্নাহ পুনরুদ্ধার করেন। জাহির ন্যায়বিচার ও দানশীলতা দেখান। তিনি একটি দিনার কারো থেকে অন্যায়ভাবে নেননি। কারারুদ্ধ লোকদের তিনি মুক্ত করেন। তিনি আলেম এবং ধার্মিকদের প্রতি উদার ছিলেন। তার শাসন প্রায় ৯ মাস ১৪ দিন স্থায়ী হয় এবং ৬২৩ হিজরির ১১ রজবের মোতাবেক ১২২৬ সালের ১০ জুলাই তিনি মৃত্যুবরণ করেন। ইসলাম অনলাইন থেকে আল জহির বিআমরিল্লাহ . ইসলাম অনলাইন আল-জাহির বিআমরিল্লাহ ছিলেন আল-নাসির এবং আসমা উম্মে মুহাম্মদের পুত্র। তার পুরো নাম ছিল মুহাম্মদ ইবনে আহমদ আল-নাসির এবং তার কুনিয়া ছিল আবু নাসর। তাকে ১১৮৯ সালে উত্তরসূরি হিসেবে স্বীকৃতি দেওয়ার মাধ্যমে নামকরণ করা হয়। তার সংক্ষিপ্ত রাজত্বকালে, তিনি কর কমিয়েছিলেন এবং আক্রমণ প্রতিহত করার জন্য একটি শক্তিশালী সেনাবাহিনী তৈরি করেছিলেন। তিনি ১২২৬ সালের ১০ জুলাই তারিখে (তার সিংহাসন আরোহণের নয় মাস পরে) মারা যান। আল-নাসির ১১৮০ থেকে ১২২৫ সালে তার মৃত্যুর আগ পর্যন্ত আব্বাসীয় খলিফা ছিলেন। তার পিতা খিলাফতকে এর প্রাচীন প্রভাবশালী ভূমিকায় পুনরুদ্ধার করার চেষ্টা করেছিলেন। ঐতিহাসিক অ্যাঞ্জেলিকা হার্টম্যানের মতে, আল-নাসির ছিলেন সর্বশেষ কার্যকর আব্বাসীয় খলিফা। আল-জাহিরের একজন উপপত্নী ছিলেন, যার নাম হায়াত খাতুন। তিনি তুর্কি বংশোদ্ভূত, তাঁর প্রিয় এবং বিশ্বস্ত উপপত্নী ছিলেন। তিনি তাঁর এক পুত্রের মা ছিলেন। তিনি তার মৃত্যুর পর দাসত্ব থেকে মুক্তি পেয়েছিলেন এবং একজন স্বাধীন মহিলা হিসাবে বাকি জীবন অতিবাহিত করেছিলেন। ১২৪১ সালের ১৬ আগস্ট তিনি মারা যান এবং খলিফা আল-মুস্তাদির সমাধিতে তাকে সমাহিত করা হয়। তার আরেক উপপত্নী ছিলেন বাব জওহর। তিনি একজন তুর্কি দাস ছিলেন যিনি আল-জাহিরেরও প্রিয় ছিলেন। তিনি ১২৪১ সালের ১ আগস্ট মারা যান এবং তাকে রুসাফাহ কবরস্থানে খলিফাল সমাধির কাছে সমাহিত করা হয়। তার আরেক উপপত্নী ছিলেন একজন তুর্কি দাস। তিনি ছিলেন ভবিষ্যতের খলিফা আল-মুস্তানসিরের মা। আল-জাহিরের মৃত্যুর পর তাঁর স্থলাভিষিক্ত হন মনসুর আল-মুস্তানসির বিল্লাহ। আল-সারাই মসজিদ, এটি তার পিতা আল-নাসির নির্মান করেছিলেন। জুমুররুদ খাতুন মসজিদ ও মাজার, তার দাদী এটি নির্মাণ করেছিলেন। উমর সোহরাওয়ার্দীর মাজার মুহাম্মদ বিন হাসান আল-বাগদাদি "معلومات عن محمد الظاهر بأمر الله على موقع nomisma.org"। nomisma.org।  Hanne, Eric J. (২০০৭)। Putting the Caliph in His Place: Power, Authority, and the Late Abbasid Caliphate। Fairleigh Dickinson University Press। পৃষ্ঠা 204। আইএসবিএন 978-0-8386-4113-2।  al-Sāʿī, Ibn; Toorawa, Shawkat M. (২০১৭)। كتاب جهات الأئمة الخلفاء من الحرائر والإماء المسمى نساء الخلفاء: Women and the Court of Baghdad। Library of Arabic Literature। NYU Press। পৃষ্ঠা 75–76। আইএসবিএন 978-1-4798-6679-3।  Rizvi, Sayyid Saeed Akhtar; Shou, Salman (২০০৫)। Utumwa: Mtazamo wa Kiislamu na wa Nchi za Magharibi। Al-Itrah Foundation। পৃষ্ঠা 64। আইএসবিএন 978-9987-9022-4-8।  Hasan, M. (১৯৯৮)। History of Islam: Classical period, 571-1258 C.E। History of Islam। Islamic Publications। পৃষ্ঠা 304।
ইমাম তায়েব মসজিদ

ইমাম আল-তায়েব মসজিদ (আরবি: مسجد الإمام الطيب) সংযুক্ত আরব আমিরাত রাজধানী আবুধাবি অবস্থিত একটি মসজিদ। আল-আজহারের প্রধান ইমাম আহমাদ আল-তায়িবের নামে এই মসজিদটির নামকরণ করা হয়। এটি বৃহত্তর আব্রাহামিক ফ্যামিলি হাউস কমপ্লেক্সের একটি অংশ। মসজিদের বাইরের অংশটিতে সাতটি খিলান ইসলামের সাতটি স্তম্ব বা তাৎপর্যকে প্রতিফলিত করে। মসজিদের অভ্যন্তরে নয়টি আরোহী গম্বুজ রয়েছে, যার প্রতিটির তাদের শীর্ষে একটি শীর্ষ শূন্য স্থান বিদ্যমান। মসজিদের পুরো কাঠামো জুড়ে ইসলামি জ্যামিতিক নকশা করা, যার একটি মাশরাবিয়া পর্দা (স্থাপত্য উপাদান) ৪৭০টিরও বেশি কার্যকরী প্যানেল দ্বারা গঠিত যা ভিতরের ব্যক্তিদের গোপনীয়তা রক্ষা করে আলো ও বাতাস নিয়ন্ত্রণ করে। মসজিদের অভ্যন্তরভাগটিতে ধূসর রঙের আস্তর করা হয়েছে, মেঝেতে দুটি মাইক্রোফোন এবং একটি উপরে মিম্বারে রয়েছে (যেখানে ইমাম শুক্রবারে জুমার নামাজের জন্য দাঁড়ান)। চালনযোগ্য দেয়াল পুরুষ ও মহিলাদের বিভাগকে পৃথক করেছে। মসজিদটি মক্কার দিকে অভিমুখী এবং এতে কুরআনের তাক অন্তর্ভুক্ত রয়েছে। ৫ ফেব্রুয়ারি ২০১৮ সালে পররাষ্ট্র ও আন্তর্জাতিক সহযোগিতা মন্ত্রী শেখ আবদুল্লাহ বিন জায়েদ নিউ ইয়র্ক গণগ্রন্থাগারে মানব ভ্রাতৃত্ব উচ্চতর কমিটির একটি বৈঠকে আব্রাহামিক পরিবার বাড়ির ধারণা (যার মধ্যে ইমাম আল-তায়েব মসজিদ রয়েছে) ঘোষণা করেন। আব্রাহামিক পরিবার বাড়ির লক্ষ্য হল বিভিন্ন ধর্মের মধ্যে আন্তঃধর্মীয় সংলাপ এবং কথোপকথনের প্রচার করা। আল-আজহারের প্রধান ইমাম আহমাদ আল-তায়িবের নামে মসজিদটির নামকরণ করা হয়। আল-তায়িব বিভিন্ন ধর্মের মধ্যে আন্তঃধর্মীয় সংলাপ এবং শান্তিপূর্ণ সহাবস্থানের প্রচারে তার প্রচেষ্টার জন্য পরিচিত। ১৭ ফেব্রুয়ারি ২০২৩ সালে ইমাম আল-তায়িব মসজিদে উদ্বোধনী জুমার নামাজ অনুষ্ঠিত হয় এবং প্রথমবারের মতো সম্প্রদায়কে তিনটি উপাসনার ঘরের একটির মধ্যে স্বাগত জানানো হয়। প্রাতিষ্ঠানিক ওয়েবসাইট "Abrahamic House in UAE houses a church, synagogue and mosque"। AP NEWS (ইংরেজি ভাষায়)। ২০২৩-০২-২১। সংগ্রহের তারিখ ২০২৩-০২-২১।  "Abu Dhabi opens doors to Abrahamic Family House"। www.tradearabia.com। সংগ্রহের তারিখ ২০২৩-০২-২১।  Saeed, Saeed (২০২৩-০২-২১)। "What to expect at Abu Dhabi's Abrahamic Family House"। The National (ইংরেজি ভাষায়)। সংগ্রহের তারিখ ২০২৩-০২-২১।  Jalal, Maan (২০২২-১০-২৬)। "Sir David Adjaye says Abrahamic Family House celebrates the commonality between faiths"। The National (ইংরেজি ভাষায়)। সংগ্রহের তারিখ ২০২৩-০২-২১।  "Abrahamic Family House - in pictures"। The National (ইংরেজি ভাষায়)। সংগ্রহের তারিখ ২০২৩-০২-২১।  Reporter, A. Staff। "Watch: UAE's Abrahamic Family House now open to worshippers"। Khaleej Times (ইংরেজি ভাষায়)। সংগ্রহের তারিখ ২০২৩-০২-২১।
প্রথম ক্রুসেড

প্রথম ক্রুসেড শুরু হয় ১০৯৫ সালে। পোপ আরবান ২ দ্বৈত উদ্দেশ্যে এই ক্রুসেড শুরু করেন, ঐশ্বরিক শহর জেরুজালেমকে মুসলমানদের কাছে থেকে দখল করা এবং এ পবিত্র ভূমিতে খ্রিস্টান শাসন প্রতিষ্ঠা করা। ইউরোপের বিভিন্ন অঞ্চল হতে মোট চারটি দল ক্রুসেডার্সদের পক্ষ থেকে গঠন করা হয়, এই দল গুলোর নেতৃত্বে ছিলেন রেয়মন্ড, গডফ্রে, হুগ, এবং বহেমন্ড। বাইজেন্টাইনদের উদ্দেশ্যে এই দল গুলো যাত্রা শুরু করে ১০৯৬ সালে। এছাড়াও ক্রুসেডার্সদের আরো একটি দল গঠিত হয়ে ছিলো পিটারের নেতৃত্বে যাতে ছিলো নাইট এবং জনসাধারন এই দলের নামকরণ করা হয়েছিল "পিপল'স ক্রুসেড"। মুসলিম এবং ক্রুসেডস দের প্রথম মুখ্য সংঘর্ষে তুর্কিশ বাহিনী ক্রুসেডস দের একটি বাহিনী (পিপল'স ক্রুসেড) কে পরাজিত করে। ১০৯৭ সালের "মে" মাসে ক্রুসেডারস এবং বাইজেন্টাইন বাহিনী সমুহ একত্রে "নাইসিয়া" (বর্তমানে ইজনিক,তুর্কি) এবং "সেলজুক" আক্রমণ করে। জুন মাসের শেষের দিকে বাইজেন্টাইন এবং ক্রুসেডাররা উক্ত শহরগুলোর উপর বিজয় লাভ করে এবং পরবর্তিতে ১০৯৯ সালের জুলাই মাসের মধ্যভাগে জেরুজালেমের গভর্নর চাপের মুখে অত্মসমর্পন করেন এবং এভাবেই প্রথম ক্রুসেডে মুসলিমদের উপর বিজয় লাভ করে। দ্বিতীয় ক্রুসেড তৃতীয় ক্রুসেড চতুর্থ ক্রুসেড পঞ্চম ক্রুসেড ষষ্ঠ ক্রুসেড সপ্তম ক্রুসেড অষ্টম ক্রুসেড নবম ক্রুসেড ফ্রান্স ১৯৯৪, পৃ. 88। Pope Urban II established the Feast of Assumption as the start date of the holy war, but many crusader forces began to march months before. ফ্রান্স ১৯৯৪, পৃ. 1। Asbridge 2012, পৃ. 42।
রীতিসম্মত চিকিৎসা

রীতিসম্মত চিকিৎসা বলতে সেই চিকিৎসা পদ্ধতিকে বোঝায়, যেটি সিংহভাগ পেশাদার স্বাস্থ্যসেবা প্রদায়কদের দ্বারা ব্যবহৃত ও গৃহীত। এর বিপরীতে বিকল্প চিকিৎসা পদ্ধতিগুলি এত ব্যাপকভাবে প্রচলিত নয়। যেমন ক্যান্সার বা কর্কট রোগের কিছু রীতিসম্মত চিকিৎসা হল অস্ত্রোপচার, রাসায়নিক চিকিৎসা (কেমোথেরাপি) ও বিকিরণ চিকিৎসা (রেডিওথেরাপি)। চিকিৎসাবিদ্যা প্রবেশদ্বার "Conventional Treatment - Mesothelioma Chemotherapy, Surgery & Radiation"। সংগ্রহের তারিখ ২ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Definition of conventional treatment - NCI Dictionary of Cancer Terms - National Cancer Institute"। National Cancer Institute। সংগ্রহের তারিখ ২ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জনগণের ক্রুসেড

জনগণের ক্রুসেড প্রথম ক্রুসেডের একটি অংশ যা ১০৯৬ সালের এপ্রিল থেকে অক্টোবর পর্যন্ত প্রায় ৬ মাস অব্যাহত ছিল। এ ক্রুসেড জনপ্রিয় ক্রুসেড, চাষীদের ক্রুসেড অথবা ভিখারীদের ক্রুসেড নামেও পরিচিত। পিটার দ্য হারমিট ওয়াল্টার সান্স অ্যাভোয়ার সেনাদের নিয়ে এই ক্রুসেডের নেতৃত্ব দেন। উত্তর পশ্চিম আনাতোলিয়ার সিভেটটে কিলিজ আর্সালানের সেলজুক সেনাবাহিনী তাদের পরাজিত করে। John France, Victory in the East: A Military History of the First Crusade, (Cambridge University Press, 1997), pg. 159 Paul L. Williams, The Complete Idiot's Guide to the Crusades, pg. 48 Tom Campbell, Rights: A Critical Introduction, pg. 71 J. Norwich, Byzantium: The Decline and Fall, 35 J. Norwich, Byzantium: The Decline and Fall, 33 Jim Bradbury, The Routledge Companion to Medieval Warfare, pg. 186
জার্মান ক্রুসেড, ১০৯৬

১০৯৬ সালের জার্মান ক্রুসেড প্রথম ক্রুসেডের অংশ যাতে ফ্রান্স ও জার্মান চাষী মুজাহিদগণ ইহুদী সম্প্রদায়ের উপর হামলা করে। যদিও ইহুদী বিরোধীরা ইউরোপে কয়েক শতক যাবৎ ছিল, কিন্তু এটিই প্রথম সংঘবদ্ধ নির্যাতনের ঘটনা। তবে পোপ আরবান ২ যখন প্রথম ক্রুসেড ঘোষণা করেন তখন তাতে ইহুদী সম্প্রদায়ের কথা উল্লেখ্য ছিল না পরে ইহুদীদের উপর এই নির্যাতনের নিন্দা করা হয়। ইহুদী সম্প্রদায়ের এই হামলা মুজাহিদগণের বিপথগামীতার কারণ হিসেবে মনে করা হয়। কোন কোন ক্ষেত্রে কর্তৃপক্ষ এবং ধর্মীয় নেতারা এই ইহুদী বিষয়টিকে লুকানো চেষ্টা করেছিলেন।
কাতি বিহু

কাতি বিহু, কঙালি বিহু নামেও পরিচিত, একটি কৃষি লোক উৎসব যা ভারতের আসাম রাজ্যে আহিন-কাতি (বাংলায়: আশ্বিন-কার্তিক) সংক্রান্তিতে উদযাপিত হয়। এটি আসামের তিনটি জাতীয় উৎসবের মধ্যে একটি, ভোগালি বিহু এবং রঙ্গালি বিহুর পাশাপাশি। কাতি বিহু ধানের চারা স্থানান্তরের সময় এবং তাজা ফসল কাটার ঋতুর সূচনাকে চিহ্নিত করে। উত্সবটি কাঙ্গালি বিহু বা দরিদ্র বিহু নামেও পরিচিত, কারণ এটি বছরের সেই সময়ে খালি শস্যভাণ্ডার এবং খাবারের কম প্রাপ্যতার প্রতীক। কাতি বিহুর সময়, লোকেরা তাদের বাড়ির বিভিন্ন জায়গায় প্রদীপ বা চাকি জ্বালায়, যেখানে তুলসী গাছটি রয়েছে সেই আঙ্গিনা বা উঠান সহ। উৎসবের জন্য তুলসী গাছটি পরিষ্কার করা হয় এবং তুলসী ভেটি নামে একটি মাটির মঞ্চে রাখা হয়। লোকেরা তাদের পরিবারের মঙ্গল এবং ভাল ফসল পাওয়ার জন্য দেবী তুলসীর কাছে নৈবেদ্য দেয় এবং প্রার্থনা করে। পুরো কার্তিক মাস জুড়েই চলে এই আচার। লোকেরা তাদের ধান ক্ষেতে আকাশ বন্তি বা আকাশ প্রদীপ নামে একটি বিশেষ প্রদীপ জ্বালায়, যা সরিষার তেল দ্বারা জ্বালানো হয় এবং বাঁশের খুঁটির ডগায় উঁচু করে রাখা হয়। এই ঐতিহ্যটি প্রাচীন উদযাপনের সময় থেকে শুরু করে যখন ধানের ক্ষেতে লণ্ঠন পোকামাকড়কে আকৃষ্ট করত এবং প্রাকৃতিক কীটনাশক হিসাবে পরিবেশন করত। লোকেরা বিশ্বাস করে যে এই আলোকিত প্রদীপগুলি তাদের পূর্বপুরুষদের স্বর্গের দিকে পরিচালিত করবে এবং ফসল রক্ষার জন্য পোকামাকড়কে হত্যা করার জন্য শিখার দিকে টেনে আনবে। কাতি বিহু সমগ্র রাজ্যের দ্বারা অত্যন্ত আন্তরিকতার সাথে উদযাপিত হয়, এবং এটিকে দেশের সবচেয়ে বড় পর্যবেক্ষণগুলির মধ্যে একটি হিসাবে বিবেচনা করা হয়। যদিও উত্সবটি অন্য দুটি বিহু উত্সবের মতো জমকালোভাবে উদযাপিত হয় না, তবে ছুটির চেতনা বিগত বছরের প্রতিফলিত হয়। এটি একটি সেবা, তপস্যা এবং একটি ভাল ভবিষ্যতের জন্য আশার সময়। উৎসবটি ধর্ম, সামাজিক মর্যাদা বা বর্ণ নির্বিশেষে জীবনের সকল স্তরের লোকেরা পালন করে এবং এটি তাদের তাদের শর্তের গাম্ভীর্য উদযাপন করতে একত্রিত করে। উপসংহারে, কাতি বিহু হল একটি অনন্য উৎসব যা ফসল কাটার ঋতুর সূচনা এবং বীজ বপনের সময় কৃষকদের কষ্টের প্রতীক। ভাল ফসল এবং তাদের পরিবারের মঙ্গলের জন্য প্রার্থনা করার জন্য লোকেদের একত্রিত হওয়ার এটি একটি সময়। উত্সবের গাম্ভীর্য এবং সরলতা এটিকে একটি বিশেষ উপলক্ষ করে তোলে এবং এটি সমগ্র আসাম রাজ্য দ্বারা অত্যন্ত আন্তরিকতার সাথে উদযাপিত হয়।
ভ্রম-বাতুলতা

ভ্রম-বাতুলতা উদ্বেগ, সন্দেহ বা ভীতির দ্বারা প্রভাবিত একটি সহজাত প্রবৃত্তি বা চিন্তা প্রক্রিয়া যেটি প্রায়শই মতিবিভ্রম বা বিচারবুদ্ধিহীনতার পর্যায়ে চলে যায়। ভ্রম-বাতুলতাগ্রস্ত চিন্তাভাবনাতে সাধারণত নিজেকে নিপীড়িত বলে বিশ্বাস করা, বা নিজের প্রতি কোনও আপাতদৃষ্টিতে হুমকি সংক্রান্ত ষড়যন্ত্রে বিশ্বাস (অর্থাৎ "সবাই আমার পেছনে লেগেছে") ও অন্যকে মিথ্যা দোষে অভিযুক্ত করা অন্তর্ভুক্ত। ভ্রম-বাতুলতার সাথে অমূলক ভীতির পার্থক্য আছে; অমূলক ভীতিতেও অযৌক্তিক ভয় কাজ করে, কিন্তু এজন্য কাউকে দোষী করা হয় না। মিথ্যা অভিযোগ ও ঢালাওভাবে অপর মানুষের উপর সন্দেহ ও বিশ্বাসহীনতা প্রায়শই ভ্রম-বাতুলতার অংশ হয়ে থাকে। যেমন একজন ভ্রম-বাতুলতাগ্রস্ত ব্যক্তি বিশ্বাস করতে পারেন যে একটি অঘটন উদ্দেশ্যপ্রণোদিত ছিল, যেখানে সিংহভাগ মানুষ মনে করে যে সেটি কোনও দুর্ঘটনা বা কাকতালীয় ব্যাপার। ভ্রম-বাতুলতা মানসিক বৈকল্যের (বা মানসিক বিকৃতির) একটি কেন্দ্রীয় লক্ষণ-উপসর্গ। World English Dictionary ওয়েব্যাক মেশিনে আর্কাইভকৃত ২০১৮-০৫-২৮ তারিখে (Collins English Dictionary - Complete & Unabridged 10th Edition, 2009, William Collins Sons & Co. Ltd.) 3. informal sense: intense fear or suspicion, esp when unfounded "Don't Freak Out: Paranoia Quite Common"। Live Science। Associated Press। নভেম্বর ১২, ২০০৮। সংগ্রহের তারিখ সেপ্টেম্বর ১৬, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Green, C., Freeman, D., Kuipers, E., Bebbington, P., Fowler, D., Dunn, G., & Garety, P. (2008). Measuring ideas of persecution and social reference: the Green et al. Paranoid Thought Scales (GPTS). Psychological Medicine, 38, 101 - 111. ভ্রম-বাতুলতা - Paranoia ভ্রম-বাতুলতাগ্রস্ত - paranoid মানসিক বৈকল্য - psychosis মানসিক বিকৃতি - psychosis অমূলক ভীতি - phobia মিথ্যা অভিযোগ - false accusation নিপীড়ন - persecution উদ্বেগ - anxiety সন্দেহ - suspicion ভীতি - fear মতিবিভ্রম - delusion বিচারবুদ্ধিহীনতা - irrationality অঘটন - incident দুর্ঘটনা - accident কাকতালীয় ঘটনা - coincidence অবিশ্বাস - distrust বিশ্বাসহীনতা - distrust
১১০১-এর ক্রুসেড

১১০০ এবং ১১০১ সালে সংঘটিত তিনটি আলাদা আন্দোলনের মধ্যে ১১০১-এর ক্রুসেড কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে ভীরুদের ক্রুসেড নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল। নব্য প্রতিষ্ঠিত জেরুসালেম রাজ্য থেকে অধিকতর জনবল জোগাড় করার ডাক আসা এবং দ্বিতীয় পোপ আরবানের উত্তরসূরি দ্বিতীয় পোপ পাশাল নতুন করে আক্রমণের জন্য তাড়া দেয়। পাশাল মূলত যারা ক্রুসেডের অঙ্গীকার নিয়েছিল কিন্তু যায়নি এবং যারা অগ্রসরমান হওয়া থেকে ফিরে এসেছিল তাদের তাড়া দেন। কিছু লোককে ইতোমধ্যে গৃহে থাকার জন্য অবজ্ঞা করা হচ্ছিল এবং যুদ্ধক্ষেত্রে ফিরে যাওয়ার জন্য ব্যাপক চাপ দেওয়া হচ্ছিল। ১৯০৮ সালে আন্তিওখ অবরোধ থেকে পালিয়ে আসা ব্লোয়ার কাউন্ট স্টিভেনের স্ত্রী আডেলা তার স্বামীকে নিয়ে এতটাই লজ্জিত ছিল যে তাকে বাড়িতে থাকতে দিচ্ছিল না। কেট, জেমস লি (১৯৬৯)। "The Crusade of 1101"। সেটন, কেনেথ এম.; বল্ডউইন, মার্শাল ডব্লিউ.। A History of the Crusades: I. The First Hundred Years। ম্যাডিসন: দি ইউনিভার্সিটি অব উইসকনসিন প্রেস। পৃষ্ঠা ৩৪৩–৩৫২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মৌলিক উৎস এক্সের আলবের, Historia Hierosolymitana গৌণ উৎস কেট, জেমস লি (১৯৪২–১৯৪৩)। "A Gay Crusader"। বাইজেন্টিয়ন। ১৬ (২): ৫০৩–৫২৬। জেস্টোর 44168569। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাশ্যপ মাতঙ্গ

কাশ্যপ মাতঙ্গ ( काश्यप मातङ्ग ) বা জিয়া ইয়েমোতেং 迦葉摩騰 ( জিয়া শেমোতেং 迦攝摩騰, ঝু ইয়েমোতেং 竺葉摩騰, বা ঝু শেমোতেং 竺攝摩騰) প্রথাগতভাবে খ্রীষ্টীয় ১ম শতাব্দীতে চীনে প্রথম বৌদ্ধধর্মের প্রবর্তনকারী ভারতীয় বৌদ্ধ ভিক্ষু ছিলেন। চীনা বৌদ্ধধর্মের জনপ্রিয় বিবরণ অনুসারে, হান সম্রাট মিং বুদ্ধ হিসাবে ব্যাখ্যা করা একটি সোনালী দেবতার স্বপ্ন দেখেন এবং ভারতে একটি প্রতিনিধি দল পাঠান। প্রতিনিধি দলটি প্রায় ৬৭ খ্রিস্টাব্দে ভিক্ষু কাশ্যপ মাতঙ্গ এবং ধর্মরত্ন, বৌদ্ধ গ্রন্থ ও ছবি বহনকারী সাদা ঘোড়ার সাথে ফিরে আসে। সম্রাট, হান রাজধানী লুওয়াং-এ শুভ্রাশ্ব মন্দির প্রতিষ্ঠা করেন, যেখানে দুজনেই প্রথম চীনা ভাষায় বিয়াল্লিশ ধারায় সূত্র অনুবাদ করেছিলেন। Ludvik, Catherine (২০০৭)। Sarasvatī, Riverine Goddess of Knowledge: From the Manuscript-carrying Vīṇā-player to the Weapon-wielding Defender of the Dharma। Brill। পৃষ্ঠা 150। আইএসবিএন 9789004158146। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Julch, Thomas (২০১৬)। The Middle Kingdom and the Dharma Wheel: Aspects of the Relationship between the Buddhist Saṃgha and the State in Chinese History। Brill। পৃষ্ঠা 47। আইএসবিএন 9789004322585।  টেমপ্লেট:Buddhism-bio-stub টেমপ্লেট:India-reli-bio-stub
দ্রূইদ

একজন দ্রূইদ প্রাচীন কেল্টীয় সংস্কৃতিতে উচ্চ-পদস্থ শ্রেণীর সদস্য ছিল। দ্রূইদরা ছিলেন ধর্মীয় নেতাদের পাশাপাশি আইনী কর্তৃপক্ষ, বিচারক, তত্ত্বাবধায়ক, চিকিৎসা পেশাদার এবং রাজনৈতিক উপদেষ্টা। দ্রূইদরা কোনো লিখিত নথি ছেড়ে যায়নি। যখন তারা সাক্ষর ছিলেন বলে জানা যায়, তখন বিশ্বাস করা হয় যে তাদেরকে তাদের জ্ঞান লিখিতভাবে নথিভুক্ত করতে মতবাদ দ্বারা বাধা দেওয়া হয়েছিল। তাদের বিশ্বাস এবং অনুশীলনগুলি রোমান এবং গ্রীকদের মতো অন্যান্য সংস্কৃতি থেকে তাদের সমসাময়িকদের দ্বারা কিছু বিস্তারিতভাবে প্রমাণিত হয়। দ্রূইদদের প্রাচীনতম উল্লেখগুলি খ্রীস্টপূর্ব ৪র্থ শতাব্দীর। প্রাচীনতম বিশদ বিবরণ জুলিয়াস সিজ়ারের কোম্মেন্তারী দে বেল্লো গাল্লিকো (খ্রীঃপূঃ ৫০-এর দশক) থেকে এসেছে। তাদের বর্ণনা করেছেন অন্যান্য রোমান লেখক যেমন সিসেরো, ট্যাসিটাস, এবং প্লিনি দ্য এল্ডার । গল্-এ রোমানদের আক্রমণের পর, দ্রূইদ আদেশগুলিকে ১ম শতাব্দী খ্রীষ্টাব্দে সম্রাট টাইবেরিয়াস এবং ক্লডিয়াসের অধীনে রোমান সরকারের দ্বারা দমন করা হয়েছিল , এবং ২য় শতাব্দীর মধ্যে লিখিত নথি থেকে অদৃশ্য হয়ে গিয়েছিল। প্রায় ৭৫০ খ্রীষ্টাব্দে, ব্ল্যাথ্ম্যাকের একটি কবিতায় দ্রূইদ শব্দটি দেখা যায়, যিনি যীশু সম্পর্কে লিখেছিলেন যে তিনি "একজন নবীর চেয়ে ভাল, প্রত্যেক দ্রূইদের চেয়ে বেশি জ্ঞানী, একজন রাজা যিনি একজন বিশপ এবং একজন সম্পূর্ণ ঋষি ছিলেন।" দ্রূইদদের খ্রিস্টানাইজ়ড আয়ারল্যান্ডের মধ্যযুগীয় কিছু গল্প যেমন " Táin Bó Cúailnge " তে দেখা যায়, যেখানে তাদের মূলত যাদুকর হিসেবে চিত্রিত করা হয়েছে যারা খ্রিস্টধর্মের আগমনের বিরোধিতা করেছিল। ১৮ এবং ১৯ তারিখে কেল্টীয় পুনরুজ্জীবনের পরিপ্রেক্ষিতে বহু শতাব্দী ধরে, ভ্রাতৃত্বপূর্ণ এবং আধুনিক পৌত্তলিকীয় গোষ্ঠীগুলি প্রাচীন দ্রূইদ সম্পর্কে ধারণার উপর ভিত্তি করে প্রতিষ্ঠিত হয়েছিল, একটি আন্দোলন যা নব্য-দ্রূইদবাদ নামে পরিচিত। ১৮ শতকের পণ্ডিতদের ভুল ধারণার উপর ভিত্তি করে দ্রূইদদের সম্পর্কে অনেক জনপ্রিয় ধারণা, সাম্প্রতিক গবেষণার দ্বারা মূলত বাতিল করা হয়েছে। Cicero (44) I.XVI.90. Tacitus XIV.30. Pliny (c. 78) XVI.249. Mac Mathúna, Liam (১৯৯৯)। "Irish Perceptions of the Cosmos" (পিডিএফ): 174–187, esp. 181।  Hutton (2009) pp. 32–37. "The Druids"। The British Museum। ২০১৫-০২-২৫ তারিখে মূল থেকে আর্কাইভ করা। সংগ্রহের তারিখ ২০১৬-০২-১১।
মানব সমতা ও গণতন্ত্র দল

সবুজ ও বাম ভবিষ্যত দল (ওয়াইএসজিপি; তুর্কি: Yeşiller ve Sol Gelecek Partisi) সংক্ষেপে সবুজ বাম দল (ওয়াইএসপি; তুর্কি: Yeşil Sol Parti) হলো তুরস্কের একটি সবুজ ও বাম-উদারবাদী দল। এটি ২৫ নভেম্বর ২০১২-এ সবুজ দল এবং সমতা ও গণতন্ত্র দল একীভূত হয়ে প্রতিষ্ঠিত হয়। ২০১৬ সালের এপ্রিলে দলটি নাম পরিবর্তন করে। এর বিশিষ্ট সদস্যদের মধ্যে রয়েছেন বামপন্থী রাজনৈতিক লেখক ও তারাফ-এর প্রাক্তন কলাম লেখক মুরাত বেলগে; চলচ্চিত্র নির্মাতা ও সমসাময়িক শিল্পী কুতলুয়ু আতামান; এবং প্রাক্তন ইস্তাম্বুল ডেপুটি ও মুক্তি ও সংহতি দল (ওডিপি)-এর সভাপতি উফুক উরাস। দলটি জনতা গণতান্ত্রিক মহাসভা (এইচডিকে)-এর অন্যতম অংশগ্রহণকারীদের মধ্যে অন্যতম, এটি একটি রাজনৈতিক উদ্যোগ যা ২০১ও সালে জনতা গণতান্ত্রিক দল (এইচডিপি) প্রতিষ্ঠায় সহায়ক ভূমিকা পালন করে। ২০১৮ সালের ফেব্রুয়ারিতে তাদের চেয়ারপারসনদের সাময়িকভাবে গ্রেপ্তার করা হয় কিন্তু বহিরাগত ও পুলিশের নজরদারির জন্য ভ্রমণ নিষেধাজ্ঞার দিয়ে মুক্তি দেওয়া হয়েছিলো। তাদের বিরুদ্ধে সামাজিক যোগাযোগ মাধ্যমে কার্যকলাপ ও তাদের কাছে থাকা বইয়ের জন্য অভিযোগ আনা হয়েছিলো। সেলাহাত্তিন দেমিরতাশ দাবি করেন যে জনতা গণতান্ত্রিক দল বন্ধ হলে ২০২৩ সালের সাধারণ নির্বাচনে এইচডিপি সংসদীয় প্রার্থীরা সবুজ বাম দলের তালিকায় প্রবেশ করবে। ২৪ মার্চ ২০২৩-এ গৃহীত সিদ্ধান্তের ভিত্তিতে, জনতা গণতান্ত্রিক দল, শ্রমিকবাদী আন্দোলন দল ও সামাজিক মুক্তি দল সবুজ বাম দলের তালিকা থেকে ২০২৩ সালের সাধারণ নির্বাচনে প্রবেশের সিদ্ধান্ত নেয়। দলটি আনুষ্ঠানিকভাবে আর্মেনীয় গণহত্যার কথা স্বীকার করেছে। "Yeşiller ve Sol Gelecek Partisi" (তুর্কি ভাষায়)। Court of Cassation। সংগ্রহের তারিখ মার্চ ১১, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Diyarbakır'da Kürt partilerle ittifak: 'Kürtlerin birliği, Kürtlerin özgürlüğüdür'"। সংগ্রহের তারিখ ২০২৩-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Diyarbakır'da Kürt partilerle ittifak: 'Kürtlerin birliği, Kürtlerin özgürlüğüdür'"। সংগ্রহের তারিখ ২০২৩-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://europeangreens.eu/map ওয়েব্যাক মেশিনে আর্কাইভকৃত ২৯ মে ২০১৯ তারিখে সদস্যগণ "Stop the leaders of the Turkish Green Party from being jailed under false charges"। European Greens (ইংরেজি ভাষায়)। ২০২৩-০৫-২৩ তারিখে মূল থেকে আর্কাইভ করা। সংগ্রহের তারিখ ২০২০-০৩-২৬।  "Yeşil Sol Parti, HDP'nin parti üzerinden seçime girme ihtimaline nasıl bakıyor?"। BBC News Türkçe (তুর্কি ভাষায়)। ২০২৩-০৩-১৪। সংগ্রহের তারিখ ২০২৩-০৩-২৯।  Duvar, Gazete (২০২৩-০৩-২৪)। "Emek ve Özgürlük İttifakı'nda tam uzlaşı sağlandı"। https://www.gazeteduvar.com.tr/emek-ve-ozgurluk-ittifakinda-tam-uzlasi-saglandi-haber-1609870 (তুর্কি ভাষায়)। সংগ্রহের তারিখ ২০২৩-০৩-২৯।  |ওয়েবসাইট= এ বহিঃসংযোগ দেয়া (সাহায্য) "Turkey's Green Party recognizes Armenian Genocide | ARMENPRESS Armenian News Agency"। Armenpress.am। সংগ্রহের তারিখ এপ্রিল ২৩, ২০১৫।